CELEX: 32014D0909
Language: ro
Date: 2014-12-12 00:00:00
Title: 2014/909/UE: Decizia de punere în aplicare a Comisiei din 12 decembrie 2014 privind anumite măsuri de protecție cu privire la apariții confirmate ale gândacului mic de stup în Italia [notificată cu numărul C(2014) 9415]  Text cu relevanță pentru SEE

16.12.2014   
            
            
               RO
            
            
               Jurnalul Oficial al Uniunii Europene
            
            
               L 359/161
            
         DECIZIA DE PUNERE ÎN APLICARE A COMISIEI
   din 12 decembrie 2014
   privind anumite măsuri de protecție cu privire la apariții confirmate ale gândacului mic de stup în Italia
   
      
         [notificată cu numărul C(2014) 9415]
      
   
   (Numai textul în limba italiană este autentic)
   (Text cu relevanță pentru SEE)
   
      (2014/909/UE)
   
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Directiva 89/662/CEE a Consiliului din 11 decembrie 1989 privind controalele veterinare aplicabile în schimburile intracomunitare în vederea realizării pieței interne (1), în special articolul 9 alineatul (4),
   având în vedere Directiva 90/425/CEE a Consiliului din 26 iunie 1990 privind controalele veterinare și zootehnice aplicabile în schimburile intracomunitare cu anumite animale vii și produse în vederea realizării pieței interne (2), în special articolul 10 alineatul (4),
   întrucât:
   
               (1)
            
            
               Gândacul mic de stup (Aethina tumida) este un parazit al albinelor. Acesta este endemic în Africa Subsahariană și capabil să se înmulțească rapid în prezența larvelor de albine și a mierii cu fagure. Specimenele adulte pot zbura până la o distanță de câțiva kilometri pentru a invada alte asemenea locuri. Gândacul mic de stup este o boală cu declarare obligatorie în Uniune în temeiul Directivei 92/65/CEE a Consiliului (3).
            
         
               (2)
            
            
               La 11 septembrie 2014, Italia a informat Comisia cu privire la apariția gândacului mic de stup într-o colonie nucleu creată de un departament al unei universități din regiunea Calabria.
            
         
               (3)
            
            
               Italia a pus imediat în aplicare măsuri pentru eradicarea și prevenirea răspândirii gândacului mic de stup, precum și pentru monitorizarea amplorii prezenței parazitului respectiv în zonele din jurul focarului din Calabria. În special, au fost create o zonă de protecție cu o rază de 20 km și o zonă de supraveghere cu o rază de 100 km având centrul la locul focarului. Zonele cu raza de 100 km se referă de asemenea la provinciile Messina și Catania din Sicilia.
            
         
               (4)
            
            
               După ce a descoperit prezența gândacului mic de stup în alte stupine din apropierea locului primei apariții, Italia a extins măsurile, inclusiv prin crearea unei zone de supraveghere și prin interzicerea transportului albinelor și bondarilor (Bombus spp.) în întreaga regiune a Calabriei.
            
         
               (5)
            
            
               De la data primei apariții a gândacului mic de stup în Calabria, alte 35 de apariții au fost confirmate în stupine situate în imediata apropiere, în zona de protecție de 20 km. Controalele efectuate în alte zone din Calabria au condus la rezultate negative în ceea ce privește prezența parazitului.
            
         
               (6)
            
            
               La 7 noiembrie 2014, Italia a transmis informații privind o nouă apariție a gândacului mic de stup în provincia Siracuza din Sicilia, situată în afara zonelor care făceau deja obiectul restricțiilor. Prezența a fost detectată într-o stupină care a fost deplasată din zona de protecție din Calabria la sfârșitul lunii august 2014, înaintea de punerea în aplicare a măsurilor restrictive.
            
         
               (7)
            
            
               În toate cazurile pozitive, stupinele afectate au fost distruse; cu toate acestea, răspândirea gândacului mic de stup din zona afectată din Italia ar putea constitui un pericol grav pentru albinele melifere și bondarii din Uniune.
            
         
               (8)
            
            
               Pentru a preveni orice fel de perturbare inutilă a comerțului în interiorul Uniunii și a evita barierele nejustificate din calea comerțului impuse de țări terțe, precum și pentru a preveni răspândirea gândacului mic de stup în alte zone ale Uniunii, este necesar să se stabilească la nivelul Uniunii o listă a zonelor din Italia care ar trebui să fie supuse anumitor restricții privind circulația mărfurilor în legătură cu apariția gândacului mic de stup.
            
         
               (9)
            
            
               În plus, aceste zone trebuie luate în considerare drept referință și la certificarea comerțului din interiorul Uniunii, întrucât certificatele de sănătate pentru comerțul cu albine și bondari stabilit în partea 2 din anexa E la Directiva 92/65/CEE precizează că aceștia trebuie să provină dintr-o zonă cu raza de cel puțin 100 km care nu face obiectul niciunei restricții asociate cu suspiciunea sau confirmarea prezenței gândacului mic de stup și în care astfel de infestări sunt absente.
            
         
               (10)
            
            
               Măsurile prevăzute în prezenta decizie trebuie reexaminate în funcție de evoluția situației epidemiologice a gândacului mic de stup în Italia în termen de opt luni de la data adoptării prezentei decizii.
            
         
               (11)
            
            
               Măsurile prevăzute în prezenta decizie sunt conforme cu avizul Comitetului permanent pentru plante, animale, produse alimentare și hrană pentru animale,
            
         ADOPTĂ PREZENTA DECIZIE:
   Articolul 1
   Prezenta decizie stabilește măsurile de protecție care trebuie luate de Italia ca urmare a apariției confirmate a gândacului mic de stup (Aethina tumida) la albinele melifere (Apis mellifera), în zonele enumerate în anexă.
   Articolul 2
   În sensul prezentei decizii, se aplică următoarele definiții:
   
               (a)
            
            
               „stup” înseamnă:
               
                           (i)
                        
                        
                           un adăpost construit pentru albine melifere;
                        
                     
                           (ii)
                        
                        
                           un container sau o colonie de bondari (Bombus spp.);
                        
                     
         
               (b)
            
            
               „stupină” înseamnă un grup de stupi și spațiile sau instalațiile dintr-o zonă geografică în care acest grup de stupi este situat sau a fost situat;
            
         
               (c)
            
            
               „subproduse apicole neprelucrate” înseamnă miere, ceară de albine, lăptișor de matcă, propolis sau polen care nu sunt destinate consumului uman, astfel cum sunt definite la punctul 10 din anexa I la Regulamentul (UE) nr. 142/2011 al Comisiei (4), care nu au fost supuse vreunui proces de prelucrare menționat la rubrica 10 din coloana 4 din tabelul 2 precizat în secțiunea 1 din capitolul II din anexa XIV la regulamentul respectiv;
            
         
               (d)
            
            
               „echipamente pentru apicultură” înseamnă stupi, părți de stupi și ustensile folosite în activități din apicultură.
            
         Articolul 3
   (1)   Italia se asigură că următoarele măsuri de protecție sunt puse în aplicare în zonele enumerate în anexă:
   
               (a)
            
            
               o interdicție asupra expedierii de loturi din următoarele mărfuri din zonele enumerate în anexă către alte zone ale Uniunii:
               
                           (i)
                        
                        
                           albine melifere;
                        
                     
                           (ii)
                        
                        
                           bondari;
                        
                     
                           (iii)
                        
                        
                           subproduse apicole neprelucrate;
                        
                     
                           (iv)
                        
                        
                           echipamente pentru apicultură;
                        
                     
                           (v)
                        
                        
                           miere cu fagure destinată consumului uman;
                        
                     
         
               (b)
            
            
               efectuarea unor inspecții și investigații epidemiologice imediate, inclusiv:
               
                           (i)
                        
                        
                           identificarea și urmărirea transportului de mărfuri menționate la articolul 3 alineatul (1) litera (a) către și de la stupine și unități pentru extragerea mierii situate într-o zonă cu raza de 20 km în jurul stupului (stupilor) în care a fost confirmată prezența gândacului mic de stup;
                        
                     
                           (ii)
                        
                        
                           notificarea către Comisiei cu privire la rezultatele acestor inspecții și investigații epidemiologice imediate.
                        
                     
         (2)   Italia trebuie să efectueze inspecții și investigații epidemiologice suplimentare, inclusiv urmărirea deplasărilor anterioare de mărfuri menționate la articolul 3 alineatul (1) litera (a) din și înspre zonele enumerate în anexă.
   (3)   Pe baza rezultatelor inspecțiilor și investigațiilor epidemiologice prevăzute la punctul 1 litera (b) și la punctul 2, Italia poate să pună în aplicare noi măsuri de protecție adecvate, dacă este necesar.
   (4)   Italia informează Comisia și statele membre cu privire la punerea în aplicare a măsurilor de protecție prevăzute la punctele 1, 2 și 3.
   Articolul 4
   Prezenta decizie se aplică până la 31 mai 2015.
   Articolul 5
   Prezenta decizie se adresează Republicii Italiene.
   
      Adoptată la Bruxelles, 12 decembrie 2014.
      
         
            Pentru Comisie
         
         Vytenis ANDRIUKAITIS
         
            Membru al Comisiei
         
      
   
   
      (1)  JO L 395, 30.12.1989, p. 13.
   
      (2)  JO L 224, 18.8.1990, p. 29.
   
      (3)  Directiva 92/65/CEE a Consiliului din 13 iulie 1992 de definire a cerințelor de sănătate animală care reglementează schimburile și importurile în Comunitate de animale, material seminal, ovule și embrioni care nu se supun, în ceea ce privește cerințele de sănătate animală, reglementărilor comunitare speciale prevăzute în anexa A punctul I la Directiva 90/425/CEE (JO L 268, 14.9.1992, p. 54).
   
      (4)  Regulamentul (UE) nr. 142/2011 al Comisiei din 25 februarie 2011 de punere în aplicare a Regulamentului (CE) nr. 1069/2009 al Parlamentului European și al Consiliului de stabilire a unor norme sanitare privind subprodusele de origine animală și produsele derivate care nu sunt destinate consumului uman și de punere în aplicare a Directivei 97/78/CE a Consiliului în ceea ce privește anumite probe și produse care sunt scutite de la controalele sanitar-veterinare la frontieră în conformitate cu directiva menționată (JO L 54, 26.2.2011, p. 1).
   
      ANEXĂ
      
                  Stat membru
               
               
                  Zonele care fac obiectul măsurilor restrictive
               
            
                  Italia
               
               
                  Regiunea Calabria: toată regiunea
               
            
                  Regiunea Sicilia: toată regiunea